cyanic-selkie/wikianc huggingface dataset:
Գերտրուդա Ջեքիլ
Կենսագրություն
1875 թվականից Գերտրուդան Ջեքիլը սկսել է The Garden ամսագրում հոդվածներ գրել այգեգործության մասին։ Ամսագրի հիմնադիրը Ուիլյամ Ռոբինսոնն էր, որի հետ նա հետագայում պահպանել է ընկերական և մասնագիտական համաբերություններ ավելի քան 50 տարիների ընթացքում ։ 1876 թվականին մահացել է նրա հայրը, և մայրը որոշել է իր և աղջիկների համար տուն կառուցել Սուրեում, որը հայտնի է որպես Մանսթեդ Հաուզ (Munstead House)։ Գերտրուդա Ջեքիլը ստեղծել է այգի, որտեղ կային ծաղիկներ, պերգոլա, ալպինարիա, լեռնավարդի պուրակ, մարգագետիններ, պտղատու ծառեր և մրտավարդի տնկիներ։ Ավելի ուշ՝ 1895 թվականին, Գերտրուդան մոտերքում կառուցել է իր տունը՝ Մանսթեդ Վուդը (Munstead Wood)։ Շատ նշանավոր այգեգործներ և բուսաբաններ այցելում էին Գերտրուդա Ջեքիլի այգի՝ նշելով դրա հիասքանչությունը։
Հետագայում Գերտրուդան սկսել է նաև զբաղվել պատվերով այգիների ձևավորմամբ ինչպես Մեծ Բրիտանիայում, այնպես էլ Ֆրանսիայում, Գերմանիայում, ԱՄՆ-ում։ Ընդհանուր առմամբ ստեղծել է 400 այգի։ Բացի այդ հրատարակել է 14 գիրք և մի շարք հոդվածներ, որտեղ շարադրել է իր արվեստի սկզբունքները։ Մանսթեդ Վուդում Ջեքիլը ստեղծել է բույսերի բուծարան և ամեն տարի աճեցրել է հազարավոր տնկիներ, ինչպես մասնավոր հաճախորդների, այնպես էլ բուսաբանական այգիների և տարբեր պետական հաստատությունների համար։
Գերտրուդա Ջեքիլը մահացել է 1932 թվականի դեկտեմբերի 8-ին։ Նրա ստեղծած ոչ բոլոր այգիներն են պահպանվել մինչ օրս, բայց որոշները, այդ թվում՝ Մանսթեդեն կան մինչ օրս և հասանելի են այցելությունների համար ։ Գերտրուդայի պատվին է անվանվել վարդերի Gertrude Jekyl սորտը ։
Արտաքին հղումներ
Կատեգորիա:19-րդ դարի անգլիացիներ Կատեգորիա:Անգլիացի կին գրողներ Կատեգորիա:Բրիտանացի կին գրողներ Կատեգորիա:Անգլիացի նկարիչներ Կատեգորիա:Ոչ գեղարվեստական գրողներ Կատեգորիա:Անգլիացի ճարտարապետներ Կատեգորիա:Անգլիացի լուսանկարիչներ
Դեմոնստրացիա (մեթոդ)
Դեմոնստրացիա, մանկավարժական մեթոդ, որի էությունն է տեսական նյութը բացատրել՝ կիրառելով պարզ և հստակ օրինակներ ։
Ակնարկ
Դեմոնստրացիայի մեթոդով դասավանդելիս աշակերտները ուսումնական նյութն ավելի արդյունավետ են ընկալում՝ հիմնվելով ուսուցիչների կողմից ներկայացված օրինակների վրա ։ Ցուցադրումները հաճախ կիրառվում են այն ժամանակ, երբ աշակերտները դժվարանում են տեսությունները կապել գործնականի հետ, կամ երբ աշակերտները չեն կարողանում հասկանալ տեսությունների կիրառումը գործնականում։
Ուսուցիչները դասարանում ոչ միայն կիրառում են ուսուցման հատուկ մեթոդներ, այլև բարելավում են իրենց դասավանդման ռազմավարությունը, որը կարող է լինել թե՛ ցուցադրումներով և թե՛ առանց ցուցադրումների։ Չնայած գրականությունը սահմանափակ է, ուսումնասիրությունները ցույց են տալիս, որ դեմոնստրատիվ մեթոդով անցկացված դասերն ունեն դրական ազդեցություն աշակերտների շրջանում, ավելի մեծ է ուսուցիչների դասավանդման ռազմավարության արտացոլումը և աշակերտների պատասխանատվությունը ։
Դեմոնստրատիվ կամ ցուցադրման մեթոդը (պարզ ցուցադրումից մինչև քիմիական ռեակցիաները) կարող է կիրառվել գաղափարներ պատկերելու համար, ինչպիսիք են բառերի սահմանումը։ Սկզբում իրականացվում է պարզ դիտարկում՝ օբյեկտ, տարածք կամ տեղանք մատնանշելու համար (արև, լուսին կամ մեծ լեռ)։ Այնուհետև հայտնվում են բառերի հիմնական սահմանումները։ Այս սահմանումները թույլ են տալիս մարդկանց հաղորդակցվել և առաջնորդվել այնպիսի եղանակներով, որոնք օգնում են մեզ կառուցել քաղաքներ, մեծ շենքեր, տեխնոլոգիաներ, ձեռք բերել գիտելիքներ և հաջողությամբ կիրառել համակարգչային հմտությունները։ Հաջորդիվ պահանջվում է ցուցադրել և նկարագրել այնպիսի հասկացություններ, որոնք կենտրոնացած են ժամանակի, տարածության և մաթեմատիկայի վրա՝ ճշգրիտ նկարագրելով համընդհանուր երևույթներ, ինչպիսիք են բնությունը, մոլորակները և մեզ շրջապատող աշխարհը։
Տվյալ մեթոդի ֆենոմենը հանգեցնում է այնպիսի հասկացությունների, որոնք ունեն հին հույն փիլիսոփաների սահմանումներ և բնական փիլիսոփայության մանրակրկիտ դիտարկումներ։ Սոկրատեսը, Պլատոնը և Արիստոտելը փորձել են սահմանել այն բառերը, որոնք ներառում էին բնական երևույթներ և առարկաներ։ Իսկ ժամանակակից գիտական մեթոդը հաճախ օգտագործում է ցուցադրումներ, որոնք մանրակրկիտ նկարագրում են բնության որոշակի գործընթացներ։ Գիտության մեջ հաճախ ինչ-որ մեկը կատարում է փորձ և դա ցույց է տալիս ուրիշներին։
Մարդիկ կարող են նաև արժեքներ և գաղափարներ փոխանցել ցուցադրումների միջոցով։ Դա հաճախ արվում է պիեսներում և կինոնկարներում։ Առանց բառերի նկարները կարող են ցույց տալ կամ ցուցադրել տարբեր տեսակի գործողություններ և իրավիճակներ։
Դեմոնստրատիվ մեթոդն օգտագործելիս կա չորս գործընթաց, որը թույլ կտա աշակերտներին հստակ պատկերացում կազմել քննարկվող թեմայի վերաբերյալ։
Ծանոթագրություններ
Կատեգորիա:Ուսուցում Կատեգորիա:Մանկավարժություն Կատեգորիա:Կրթական տեխնոլոգիա Կատեգորիա:Կրթություն Կատեգորիա:Կրթություն ըստ մեթոդի Կատեգորիա:Հմտություններ Կատեգորիա:Վիքիպեդիա:ՈՒՎ 2023-ի հոդվածներ
Ջրանցույց
Ջրանցույց, կամուրջ-ջրատար կամ ակվեդուկ (Aquae ductus), հեղեղատի, ձորի, գետի, ճանապարհի վրայով ջրատար անցկացնելու համար կամրջի կամ ուղանցի տեսքով կառույց։ Ջրանցույցները կառուցում են բետոնից, երկաթբետոնից, փայտից, քարից և մետաղից ։
Տեսակներ
Տարբերվում են ջրանցույցների երկու տեսակ՝ ՀՍՀ* Վաքը հենվում է հենամիջային շինության վրա կամ կախվում է հենամիջային շինությունից ։
Պատմություն
Ջրանցույցներ կառուցվել են դեռևս մ. թ. ա. 2-րդ հազարամյակում՝ Հին Արևելքի երկրներում, ինչպես նաև մ. թ. ա. 7-րդ դարում Հին Հունաստանում։ Հիմնականում լավ պահպանվել են և գործում են առ այսօր Հին Հռոմի և հռոմեական շրջանների ջրանցույցները։ Այդ ջրատար գծերի ընդհանուր երկարությունը 436 կմ է, որից 55 կմ կամրջային կառույցներ ։
Ջրանցույցներ Հայաստանում
Միջնադարյան Հայաստանի կամուրջներից ջրանցույցի դեր է կատարել Ջրափի գյուղի կամուրջը, որի երթևեկելի հատվածի տակ տեղադրված խողովակաշարով Ախուրյանի աջ ափից ջուրը փոխադրվում էր աջ ափ։ Խորհրդային տարիներին ջրանցույցներ են կառուցվել Ախուրյան, Աղստև, Հրազդան գետ, Արփա, Որոտան գետերի ջրանցքների վրա։ Տեխնիկական և ճարտարապետական առումով ժամանակակից լավագույն ջրանցույցը Երևանում Հրազդան գետի վրայի ջրանցույցն է ։
Ծանոթագրություններ
Կատեգորիա:Ջրանցույցներ
Մարտինուս Վելտման
Մարտինուս Վելտման (Martinus J. G. Veltman, ),  նիդերլանդացի ֆիզիկոս, 1999 թվականի ֆիզիկայի Նոբելյան մրցանակի դափնեկիր 1999 թվականին (Գերարդ Հովթի հետ միասին)։ Նիդերլանդների գիտությունների թագավորական ակադեմիայի անդամ (1980), ԱՄՆ Գիտությունների ազգային ակադեմիայի (2000) և Ռուսաստանի գիտությունների ակադեմիայի (2016) օտարերկրյա անդամ (2016) ։
Կենսագրություն
Մարտինուսը Նիդեռլանդների հարավում գտնվող Վալվեյկ քաղաքի տարրական դպրոցի տնօրենի ընտանիքի վեց երեխաներից չորրորդն է եղել։ 1948 թվականին դպրոցն ավարտելուց հետո նա սկսել ֆիզիկա ուսումնասիրել Ուտրեխտի համալսարանում։ 1953 թվականին միջին գնահատականով պաշտպանել է նախադիպլոմային աշխատանքը։ 1956-1959 թվականներին դիպլոմ ստանալուց հետո բանակում անցել է եռամյա զինծառայության։ Զինվորական ծառայությունից հետո ընդունվել է տեսական ֆիզիկայի գծով ասպիրանտուրա Լեոն վան Հովի ղեկավարությամբ։ 1961 թվականին Մարտինուս Վելտմանը տեղափոխվեց Ժնև, քանի որ այնտեղ նրա գիտական ղեկավարը գլխավորում էր CERN-ի տեսական բաժինը։ 1963 թվականին պաշտպանել է թեկնածուական ատենախոսություն։ Դրանից հետո նա մի քանի ամիս անցկացրեց CERN-ում՝ դիտելով նեյտրինոների փորձերը, այնուհետև տեղափոխվել է Սթենֆորդի համալսարանի SLAC լաբորատորիա։ Սակայն մի քանի ամիս անց նորից վերադարձել է CERN։ 1968 թվականին Մարտինուս Վելտմանը տեղափոխվել է Ուտրեխտ և զբաղեցրել է իր նախկին ղեկավարի թոշակի անցնելուց հետո ազատված ամբիոնը։
Միչիգանի համալսարանում մեկ տարի աշխատելուց հետո նա որոշել է տեղափոխվել ԱՄՆ։ 1981 թվականի աշնանը տեղափոխվեց Էնն Արբոր քաղաք։ Մարտինուս Վելտմանը թոշակի է անցել 1996 թվականին և դրանից հետո ապրել է Նիդեռլանդների Բիլթհովեն քաղաքում։
1960 թվականին Մարտինուս Վելտմանը ամուսնացել է Աննիկայի հետ; նրանք ունեցել են դուստր՝ Հելենը (1961), և երկու որդի՝ Հյուգոն (1966) և Մարտինը (1971)։
Ձեռքբերումներ
Աշխատել է իր ուսանող Գերարդ Հովթի հետ չափաբերման տեսությունների մաթեմատիկական ձևակերպման վերանորմալացման տեսության վրա։ 1977 թվականին նրան հաջողվել է  կանխատեսել վերին քվարկ ի զանգվածը, ինչը կարևոր քայլ էր 1995 թվականին դրա հայտնաբերման ուղղությամբ։
Պարգևներ
Թիվ 9492 աստերոիդը անվանվել է Վելտմանի պատվին։
Ծանոթագրություններ
Կատեգորիա:Հոլանդացի ֆիզիկոսներ Կատեգորիա:Հոլանդացի նոբելյան մրցանակակիրներ Կատեգորիա:Տեսական ֆիզիկոսներ Կատեգորիա:Նիդերլանդների արվեստի և գիտությունների թագավորական ակադեմիայի անդամներ Կատեգորիա:20-րդ դարի ֆիզիկոսներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:20-րդ դարի հոլանդացիներ
Կալովո
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Ահարոն Թրներ
Ահարոն Թրներ (Aaron Turner, ), երաժիշտ, վոկալիստ, նկարիչ և Hydra Head Records-ի հիմնադիր։ Հայտնի է «Այսիս» երաժշտախմբում ունեցած կիթառահարի և վոկալիստի դերով, որից բացի մասնակցում է մի շարք այլ նախագծերի, ինչպիսիք են Old Man Gloom-ը և Lotus Eater-ը։
Կենսագրություն
Ահարոնի վաղ մանկությունն անց է կացել Նյու Մեքսիկո նահանգում, որից հետո նա տեղափոխվել է Բոստոն, որտեղ դպրոց է հաճախել և հավաքել «Այսիսն» ու «Hydra Head»-ը։ 2003 թվականի հունիսին նվագախմբի հետ տեղափոխվել է Լոս Անջելես։
Ահարոնը Լոս Անջելեսում գործող Vacation Vinyl անկախ երաժշտական խանութի հիմնադիրն է։ 2009 թվականի փետրվարի վերջին Թյորները Մարկ Թոմպսոնի, Դեյվիդ Ռրտչիի և Դեյվիդ Պիֆֆերի հետ անցել է հանգստի։
2011 թվականին մարտին կնոջ՝ Ֆեյթ Քոլոուչիայի հետ ստեղծել են SIGE անունով մեկ այլ ապրանքանիշ, որի գլխավոր նպատակը Mamiffer խմբի ստեղծագործությունները տարածելն է։
Անձնական կյանք
Թրները ծնվել է Ամերիկայի Միացյալ Նահանգների Սպրինգֆիլդ քաղաքում 1977 թվականին։ Երբ Ահարոնը փոքր էր, նրա ընտանիքը տեղափոխվել է Նյու Մեքսիկո։ Նրա մայրն առաջադեմ ուսուցչուհի էր, իսկ հայրը՝ գրող, հիմնականում ոչ գեղարվեստական ոլորտներում։ Ահարոնն իր հասակ առնելը նկարագրել է որպես «ստեղծագործական դաստիարակություն», որն անցել է ծնողների և ընտանիքի գրող, նկարիչ և լուսանկարիչ ընկերների ազդեցության տակ։ 12 տարեկանում սկսել է ծխել մարիխուանա, քանի որ «Նյու Մեքսիկոյում դա գրեթե բոլոր երեխաներն էին անում»։ 17 տարեկանում հիմնել է մի ընկերություն, որը փոստային ծառայության միջոցով վաճառում էր հին և հազվագյուտ պանկ ռոք ձայնագրությւոններ։ Հետագայում տեղափոխվել է Բոստոն, ընդունվել Բոստոնի գեղարվեստի դպրոց, իսկ 1995 թվականին սկսել է երաժշտություն գրել։ 1997 թվականից ի վեր Hydra Head-ը սկսել է համարվել փոքր, բայց հարգված ապրանքանիշ։ Թյորներն իր ծանր աշխատանքը բացատրում է որպես փախուստ ձանձրույթից։
"Ես մեծացել եմ Նյու Մեքսիկոյում և չեմ կարող ասել, որ սա երկրի ամենամշակութային վայրն է։ Երբ ես հետաքրքրվեցի Սթրեյթ էդջ շարժումով և դադարեցի թմրանյութեր ընդունել, ես հասկացա, որ այնտեղ այլևս անելիք չունեմ։ Սա դարձել է իմ արտադրողականության հիմքը։ Ես երբեք շատ հաղորդակցվելու կարիք չեմ ունեցել, ուստի բավականաչափ ժամանակ ունեի։ Երաժշտությունը միշտ կազմել է իմ կյանքի շատ մեծ մասը։ Կարծում եմ, որ այս ամենն ինձ դարձրել է այն, ինչ կամ։"
2009 թվականի կեսին Ահարոնը Լոս Անջելեսից տեղափոխվել է Սիեթլ իր ապագա ընկերուհու՝ Ֆեյթ Քոլոուչիայի հետ։ Նրանց հարսանիքը տեղի է ունեցել այդ տարվա սեպտեմբերին։
Ծանոթագրություններ
Կատեգորիա:Երաժիշտներ այբբենական կարգով Կատեգորիա:Ամերիկացի դիզայներներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:Ամերիկացի գրաֆիկական դիզայներներ Կատեգորիա:Ամերիկացի երաժիշտներ Կատեգորիա:Ամերիկացի նկարիչներ
Սուխայա Շելեկսա
Սուխայա Շելեկսա (Сухая Шелекса), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Եմցա գետի ձախ ափին՝169 կմ հեռավորության վրա։ Գետի երկարությունը 17 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Սան Միկել դե Կամպմաժոր
Սան Միկել դե Կամպմաժոր (San Miguel de Campmajor), մունիցիպալիտետ Իսպանիայում, գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է  Պլա դե լ'Էստան շրջանում։ Տարածքը կազմում է 33,2 կմ²։ Բնակչությունը՝ 243 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Անտոֆագաստա (տարածաշրջան)
Անտոֆագաստա (Región de Antofagasta), տարածաշրջան Չիլիում, երկրի առաջին մակարդակի վարչական միավորներից մեկը։ Վարչական կենտրոնն է Անտաֆագաստա քաղաքը։ Տարածաշրջանը ղեկավարում է նախագահի կողմից նշանակված ինտենդանտը։
Աշխարհագրությունը և բնակչություն
Չիլիի Ազգային վիճակագրական ծառայության 2006 թվականին կատարված մարդահամարի տվյալներով տարածաշրջանում բնակվում է 547 933 մարդ, բնակչության խտությունը կազմում է 4, 35 մարդ/կմ²։
Անտոֆագաստա տարածաշրջանի տարածքի ընդհանուր մակերեսը կազմում է 126 049, 1 կմ²։
Վարչական բաժանում
Անտոֆագաստան ներառում է 3 նահանգ, 7 համայնք։
Արտաքին հղումներ
Կատեգորիա:Չիլիի Անտոֆագաստա տարածաշրջան
Գևորգ Էլբակյան
Գևորգ Մեխակի Էլբակյան, հայ դերասան։
Ծանոթագրություններ
Կատեգորիա:Հայ դերասաններ Կատեգորիա:Երևանի պետական գեղարվեստաթատերական ինստիտուտի շրջանավարտներ
Թոթոլյան
Թոթոլյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ
Տուլեի ծառ
Տուլեի ծառ (Árbol del Tule, науат. ahuehuete — «ջրից ելած ծերունի»), մեքսիկական տոքսոդիում (Taxodium huegelii, syn. Taxodium mucronatum) տեսակի ծառ, որն աճում է Մեքսիկայի Օահակա նահանգի Սանտա Մարիա դել Տուլե (Santa María del Tule) քաղաքի եկեղեցուն առընթեր հրապարակում։ 2001 թվականին հռչակվել է որպես աշխարհի ամենահաստաբուն ծառ. Հենց այդ տարում էլ ներառվել է ՅՈՒՆԵՍԿՕ-ի Համաշխարհային ժառանգության ցանկում (2013 թվականին հանվել է այդ ցանկից)։
Սկզբնապես ենթադրվել է, որ ծառի հաստ բունը ձևավորվել է միահյուսված մի քանի ծառերի բներից, սակայն ԴՆԹ թեստերի արդյունքները հանգեցրել են այն համոզման, որ դա մեկ ծառ է ։ Այդուհանդերձ՝ մի քանի ծառաբների միաձուլման վարկածը լիովին չի բացառվել ։ Ծառի տարիքը, ըստ տարբեր գնահատումների, 1200-ից 3000 տարի է, իսկ վարկածներից մեկի համաձայն՝ մոտավորապես 6000 տարի ։ Առավել հաճախ հիշատակվում է 1433—ից 1600-ի միջակայքը ։ Սապոտեկյան մի ավանդազրույցի համաձայն՝ այդ ծառը մոտավորապես 1400 տարի առաջ տնկել է քամու դիցի քուրմ Էխեկատլը։ 1990 թվականին վարկած է առաջ քաշվել, որ ծառն աստիճանաբար մեռնում է ջրի պակասի, շրջակա միջավայրի աղտոտվածության պատճառով ։
Մեքսիկայի կառավարությունը Տուլեի ծառը հռչակել է բնության հուշարձան։
Արտաքին հղումներ
Կատեգորիա:Մեքսիկայի տեսարժան վայրեր Կատեգորիա:Բնության հուշարձաններ Կատեգորիա:Համաշխարհային ժառանգություն
(8639) 1986 VB1
(8639) , աստերոիդ աստերոիդների հիմնական գոտում։ Հայտնաբերվել է 1986 թվականի նոյեմբերի 3-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 2,228405 ա. մ., առավելագույնը մոտենում է 1,92 ա. մ. հեռավորության վրա և հեռանում 2,5368 ա. մ. ։ Արեգակի շուրջ մեկ ամբողջական պտույտ է կատարում 1215,04 երկրային օրվա ընթացքում, իր ուղեծրով շարժվելով միջինում 0,296287 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,13° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աստերոիդների ցանկ (265001-265100)
Աստերոիդների ցանկ (264901-265000) * Աստերոիդների ցանկ * Աստերոիդների ցանկ (265101-265200)
Իվան Ջուղելի
Իվան (Մամուկա) Ռամազովիչ Ջուղելի , խորհրդային և վրացի ֆուտբոլիստ, հանդես է եկել հարձակվողի դիրքում։ Ներկայիս դրությամբ ֆուտբոլային գործակալ է։
Խաղային կարիերա
Հանդես է եկել վրացական «Կոլհեթի-1913», «Քութայիս» և «Մարգվեթի» ֆուտբոլային ակումբներում։ Դարձել է շատ գոլերի հեղինակ։
1995 թվականին իր արդյունավետ ելույթների շնորհիվ հրավիրվում է «Տեպ» ակումբ։ Ուկրաինայում Ջուղելիի համար վատ անցավ, քանի որ թիմի հիմնական կազմում չէր և քիչ էր մասնակցում ակումբի խաղերին։ Մեկ մրցաշրջանի ընթացքում Իվանը հնարավորություն ունեցավ մասնակցելու 16 խաղերի և կարողացավ դառնալ ընդամենը 2 գոլի հեղինակ։ Հետո ֆուտբոլիստը փոխեց ակումբը։
Սելեկցիոների կարիերան
Կարիերայի ավարտելուց հետո Իվանը վերադարձավ Վրաստան՝ դառնալով ազատ գործակալ։
2009 թվականից սկսեց աշխատել Մախաչկալայի «Արժի» ֆուտբոլի ակումբում, որպես մարզական տնօրեն։ Մախաչկալայում ծանոթացավ ակումբի տնօրեն Օմար Տետրաձեի հետ՝ դառնալով նրա օգնականը։ Այդ նույն թվականին մախաչկալացիները կարողացան առաջնությունում գրավել առաջին տեղը։ Հետո Տետրաձեն Իվանի հետ տեղափոխվեց «Վոլգա»։ Նիժնի Նովգորոդում Իվանը սկսեց աշխատել, բայց ոչ պաշտոնական։ Այդ իսկ մրցաշրջանում նրանց ղեկավարած ակումբը կարողացավ հաղթել Ռուսական առաջնությունում։
Արտաքին հղումներ
Կատեգորիա:Վրացի ֆուտբոլիստներ Կատեգորիա:Զեստափոն քաղաքում ծնվածներ Կատեգորիա:Ֆուտբոլային մարզիչներ այբբենական կարգով Կատեգորիա:Ֆուտբոլի հարձակվողներ
Ստյուարտ Նիքըլսոն
Ստյուարտ Նիքըլսոն, բրիտանացի ջազի պատմաբան, կենսագիր, երաժշտական քննադատ, լրագրող և վերլուծաբան։ Լինելով ջազի պատմության հանրաճանաչ փորձագետ՝ հեղինակել է ջազի այնպիսի աստղերի կենսագրություններ, ինչպիսիք են Էլլա Ֆիցջերալդը, Բիլլի Հոլիդեյը, Դյուկ Էլինգտոնը։ Բազմաթիվ հոդվածներ է գրել լրագրերի, ամսագրերի և ակադեմիական պարբերականների համար, դասախոսել է Լիդսի կոնսերվատորիայում և միջազգային բազմաթիվ երաժշտական հաստատություններում։
Կարիերա
Ստյուարտ Նիքըլսոնը ծնվել է Ուելսի Քարդիֆ քաղաքում և երաժշտական տեսաբանի և կլարնետահարի կրթություն է ստացել Ուելսի երաժշտության և թատրոնի քոլեջում, որտեղ սովորել է 1967-1971 թվականներին։ Նա գրել է Էլլա Ֆիցջերալդի, Բիլլի Հոլիդեյի և Դյուկ Էլինգտոնի կենսագրությունները, հրատարակել է ջազին վերաբերող հոդվածներ բազմաթիվ ամսագրերում և թերթերում, ներառյալ «The Observer», «Western Mail», «Gramophone» և այլ պարբերականներում։ Գրել է նաև ջազի և ջազ-ռոքի մասին ընդարձակ վերլուծություններ, Եվրոպայում 21-րդ դարի ջազ-ֆյուժն ոճի զարգացման ժամանակագրության հեղինակն է ։ Նիքըլսոնը Լիդս երաժշտական քոլեջի պրոֆեսորադասախոսական կազմի նախկին անդամ է, որտեղ դասավանդել է որպես հրավիրյալ պրոֆեսոր։ 2009 թվականին Ամստերդամի կոնսերվատորիայում կազմակերպված եվրոպական կոնսերվատորիաների ասոցիացիաների համագումարում ջազ պլատֆորմի գլխավոր խոսնակն էր։ Որպես հյուր խոսնակ և դասախոս ելույթներ է ունեցել նաև մի շարք հաստատություններում, ինչպես Լիդսի կոնսերվատորիան, Գրինվիչի երաժշտության և պարի Տրինիտի կոնսերվատորիան, Վիեննայի երաժշտության և կատարողական արվեստի համալսարանը, Ուելսի երաժշտության և թատրոնի քոլեջը, Նորվեգիայի Մայջազ փառատոնը և Էսեքսի ջազի ազգային արխիվը ։
Ծանոթագրություններ
Կատեգորիա:Բրիտանացի լրագրողներ Կատեգորիա:Վիքիպեդիա:ՈՒՎ 2023-ի հոդվածներ
Մլադեժկո
Մլադեժկո (Младежко), գյուղ Բուլղարիայի Բուրգասի մարզում։ Վարչականորեն մտնում է Մալկո Տիրնովոյի համայնքի կազմի մեջ։ Համայնքի կենտրոն Մալկո Տիրնովո քաղաքից գտնվում է 23 կմ դեպի հյուսիս-արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 30 մարդը, բնակչությունում գերակշռողը բուլղարներն են ։
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Պուչգրոս
Պուչգրոս  (Puig-Gros), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Գառիգես շրջանում։ Տարածքը կազմում է 9.85 կմ²։ Բնակչությունը՝ 311 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Սոցիալիստական ապրելակերպ
Սոցիալիստական ապրելակերպ, ԽՍՀՄ-ում տարածված գաղափարական կլիշե, որը փորձում էր մատնանշել Խորհրդային քաղաքացիների անհատական, խմբային կյանքի և գործունեության բնորոշ ձևը, բնութագրել տարբեր ոլորտներում նրանց հաղորդակցության, վարքի և մտածելակերպի առանձնահատկությունները։
«Սովետական ապրելակերպ» սոցիալ-պատմագիտական ագիտացիոն եզրույթը ներառում էր սովետական մարդկանց կենսագործունեության բոլոր ձևերը (ազգային, սոցիալական, հոգեբանական և այլն), իսկ սոցիալիստական ապրելակերպն արդեն դրանց ֆունկցիոնալ ուղղվածությունը պիտի լիներ։ Այս առումով սոցիալիստական ապրելակերպը ենթադրաբար ըմբռնվում էր որպես կոմունիստական ապրելակերպի գոյացման պրոցես, մարդկանց կենսագործունեության բնութագիր, «տիրող պայմաններով կանխորոշված կենսագործունեության նորմա», «ընդհանուր մշակութային նպատակ և իդեալ», «սոցիալիզմի զարգացումը պլանավորելու և կառավարելու, ապրելակերպի սոցիալական միանշանակության հասնելու միջոցով դասակարգերի ու սոցիալական շերտերի մերձեցման և անձնավորության անհատականության լրիվ դրսևորման համար պայմաններ ստեղծելու հիմք»։
Սոցիալիստական ապրելակերպը փորձում էր հանդես գալ նաև որպես աշխատանքային ապրելակերպ, աշխատանքի մեջ դրա արժենորմատիվային համակարգը ձևավորող ուժ։ Այն իր բնորոշ գծերից էր համարում կոլեկտիվիզմը, աշխատանքի նկատմամբ նոր վերաբերմունքը, սոցիալիստական ինտերնացիոնալիզմը, դեմոկրատականությունը, քաղաքացիների իրավունքների և պարտականությունների միասնությունը, սոցիալական լավատեսությունը, ակտիվ կենսադիրքորոշումը և այսպես կոչված «անհանդուրժողականությունը սոցիալիզմին անհարիր երևույթների նկատմամբ»։ Այն աշխատանքային և հասարակական-քաղաքական գործունեության շրջանակներից դուրս պետք է այլև դրսևորվեր խորհրդային ԽՍՀՄ քաղաքացիների կենցաղում, ընտանիքում, միջանձնային հարաբերություններում։
Պիլար (Բուենոս Այրես)
Պիլար, վարչական միավոր Արգենտինայում` Բուենոս Այրեսի պրովիցիայում։ Ադմինիստրատիվ կենտրոնը համարվում է Պիլար քաղաքը։ Համարվում է մաս Մեծ Բուենոս Այրեսի քաղաքային ագլոմերացիայի։ Ըստ 2010 թվականի տվյալների բնակչությունը կազմում է 299 077 մարդ։
Պատմություն
Պիլարը համայնքի կարգավիճակ ստացել է 1774 թվականին։ Պիլարը համարվում է այն վայրը, որտեղ 1820 թվականի փետրվարի 23-ին կնքվել է համաձայնագիր արգենտինական ֆեդերալիզմի կազմավորման վերաբերյալ։ Պայմանագրի կնքումից հետո սկսվեց պատերազմ միացյալ ազատակամ լիգաների միջև։
Արտաքին հղումներ
Կատեգորիա:1774 թվականին հիմնադրված բնակավայրեր Կատեգորիա:Արգենտինայի քաղաքներ
(185) Էվնիկե
(185) Էվնիկե (Eunike), աստերոիդ աստերոիդների հիմնական գոտում։ Հայտնաբերվել է 1878 թվականի մարտի 1-ին Քրիստիան Պետերսի կողմից Քլինտոնում ։
Միջին հեռավորությունը Արեգակից կազմում է 2,739388 ա. մ., առավելագույնը մոտենում է 2,3866 ա. մ. հեռավորության վրա և հեռանում 3,0922 ա. մ., իսկ Երկրի ուղեծրին Էվնիկե աստերոիդը նվազագույնը մոտենում է 1,4214 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1656,07 երկրային օրվա ընթացքում, իր ուղեծրով շարժվելով միջինում 0,217382 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,22° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1878 թվականին հայտնաբերված աստղագիտական մարմիններ Կատեգորիա:Քրիստիան Պետերսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սպորտի հոգեբանություն
Սպորտի հոգեբանություն, հոգեբանության բնագավառ, որն ուսումնասիրում ու մշակում է ֆիզիկական դաստիարակության և մարզական վարպետության հոգեբանական հիմքերը։ Ֆիզիկական, տեխնիկական ու տակտիկական հատկանիշների հետ միասին նաև հոգեբանական պատրաստությամբ է պայմանավորված մարզիկի ելույթների հաջողությունը մրցումներում։ Սպորտի հոգեբանություն խնդիրներն են՝ ուսումնասիրել գործունեության այլ ձևերի համեմատությամբ սպորտի առանձնահատկությունները, առանձնացնել անձի հատկանիշներն ու հիմնական հոգեբանական ֆունկցիաները, պարզել այն գիտելիքների հոգեբանական կառուցվածքը, որոնք պետք է յուրացվեն ուսման և մարզումների ընթացքում։ Սպորտի հոգեբանության շատ պրոբլեմների (սպորտային կոլեկտիվներում օպերատիվ-տակտիկական մտածողության խմբակային գործողոլթյունների, բարդ և հոգեկան լարվածության իրադրություններում մարդու հոգեկան վիճակների ղեկավարման արդյունավետ եղանակների ընտրության) լուծումն ունի նաև ընդհանուր հոգեբանական նշանակություն։
Սպորտի հոգեբանության բնագավառը պատկանում է հոգեբանության երիտասարդ ճյուղերի շարքին։ Հասկացությունն առաջին անգամ ի հայտ է եկել 20-րդ դարի սկզբում Պիեռ դե Կուբերտենի հոդվածներում, ով ժամանակակից օլիմպիական խաղերի հիմնադիրն է։ 1913 թվականին նրա նախաձեռնությամբ Լոզանի միջազգային կոնֆերանսում կազմակերպվել է սպորտի հոգեբանության կոնգրես, և այն ստացել է պաշտոնական կարգավիճակ։ 1920-1940-ական թվականներին սպորտի հոգեբանության խնդիրների ուսումնասիրմամբ զբաղվում էին ԱՄՆ-ում, Գերմանիայում, ԽՍՀՄ-ում և այլուր։
Սպորտի հոգեբանությունը բուռն զարգացում է ապրել Երկրորդ համաշխարհային պատերազմից հետո։ Դրա պատճառն էր նաև օլիմպիական խաղերում և միջազգային առաջնություններում ձեռք բերված հաջողությունները։ Վերջինս պայմանավորված էր նաև երկու քաղաքական համակարգերի պայքարով՝ կապիտալիսատական և սոցիալիստական, որոնք փորձում էին իրենց գերակայությունը ցույց տալ սպորտի ձեռքբերումներում։
1965 թվականին Իտալիայի սպորտի բժշկության ֆեդերացիայի նախաձեռնությամբ Հռոմում կազմակերպվել է սպորտի հոգեբանության առաջին կոնգրեսը։ Ստեղծվել է սպորտի հոգաբանության միջազգային ընկերությունը։ Վերջինս սպորտի հոգեբանության միջազգային ճանաչման վկայությունն է։ 1970 թվականից հրատարակվում է սպորտի հոգեբանության միջազգային ամսագիրը։
1967 թվականին ստեղծվում է սպորտի հոգեբանության Հյուսիս-ամերիկյան ասոցացիան, իսկ 1969 թվականին՝ Եվրոպական ասոցացիան։
Ներլայումս սպորտի հոգեբանությունը ոչ միայն տեսական, այլև կիրառական գիտություն է, ինչը մեծ օգնություն է ցուցաբերում մարզիկներին և մարզիչներին բարձր արդյունքների հասնելու համար։
Ծագումն ու զարգացումը
Սպորտի հոգեբանությունը երիտասարդ գիտական ճյուղ է, բայց ունի իր պատմությունը։
Տեղն այլ գիտությունների համակարգում
Հաշվի առնելով այլ գիտությունների շարքում հոգեբանության զբաղեցրած կենտրոնական դիրքը՝ կարելի է առանձնացնել սպորտի հոգեբանության դիրքը. փիլիսոփայական հիմքեր, որոնք առանձնացնում են սպորտային գործունեության փիլիսոփայական կողմը, սոցիալական՝ օգտագործում է հոգեբանական ուսումնասիրություններ սպորտի սոցիալական խնդիրների լուծման համար, ճշգրիտ՝ հաշվի առնելով սպորտային գործունեության հոգեբանական օրինաչափությունները, առանձնացնում մարդու օրգանիզմի կարևոր կողմերը։ Այս կերպ սպորտի հոգեբանությունը կապված է երկու գիտությունների հետ՝ սպորտ և հոգեբանություն։
Սպորտի գիտությունները, որոնք ուղղված են ստեղծելու մարզիկի գործունեության ֆիզիկական, տեխնիկական և տակտիկական կողմերը։ Իսկ հոգեբանությունն ուսումնասիրում է մարդու գործունեության, վարքի օրինաչափությունները։ Ընդ որում, սպորտային գործունեությունը կախված է հոգեբանական գործոններից՝ մարդու անհատական հնարավորություններ, հուզական վիճակ, կամային որակներ, մտածողության, հիշողության ունակություններ, դրդապատճառային համակարգի առանձնահատկություններ և այլն։
Այս կերպ, սպորտի հոգեբանությունն ուսումնասիրում է մարդու գործունեության հատուկ ոլորտը՝ սպորտը։
Գիտության բնագավառի առարկան
Սպորտի հոգեբանության առարկան սպորտային գործունեության հոգեբանական յուրահատկություններն են և մարզիկի անհատական առանձնահատկությունները։ Սպորտը մեծ դեր է կատարում ժամանակակից հասարակության կյանքում։ Այն ոչ միայն ապահովում է մարդու ֆիզիկական զարգացումը, այլև նպաստում է նրա մոտ հոգևոր-կամային որակների ձևավորմանը։
Սպորտը մարդկային գործունեության հատուկ տեսակ է, ինչպես և սոցիալական երևույթ, որը նպաստում է ոչ միայն առանձին անհատների, այլև պետության հեղինակության բարձրացմանը։ Ներկայումս սպորտային գործունեությունը բաժանվում է երեք կատեգորիաների՝ զանգվածային, բարձր ձեռքբերումների սպորտ, պրոֆեսիանալ սպորտ։ Զանգվածային սպորտով զբաղվողների գլխավոր նպատակը առողջության ամրապնդումն է, ֆիզիկական և հոգեկան զարգացումը, բարձր ձեռքբերումների սպորտում գլխավորը տարբեր մարդկանց ֆիզիկական և հոգեկան հնարավորությունների համեմատումն է, պրոֆեսիոնալ սպորտում, ընդհակառակը առողջության մասին խոսք գնալ չի կարող։
Մարզիկների գործունեությունը ֆիզիկական զարգացման և ուսուցման տարիների անընդհատ գործընթաց է, այսինքն՝ մարզումներ, որոնք պահանջում են մեծ և հաճախ առավելագույն ֆիզիկական ծանրաբեռնվածություն։
Սպորտային գործունեությունը մարզիկից պահանջում է հետևել ամբողջ կյանքի սպորտային ռեժիմին, այլ ոչ թե միայն մարզումների և առաջնությունների ժամանակ։ Մարզիկի կյանքի ռեժիմը կապված է շատ սահմանափակումների հետ՝ կյանքի հաճույքներից զրկում, այդ թվում և հարազատների հետ շփումը։
Այս ամենը հանգեցնում է մարզիկների նյարդա-հոգեբանական վիճակի լարվածությանը, ինչը սովորական մարզումների ժամանակ բացակայում է։ Կան տվյալներ, որ տղամարդիկ ավելի լավ են հարմարվում առաջնությունների պայմանների, քան կանայք։
Ժամանակակից սպորտում բացի մարզիկներից՝ ներառված են նաև մարզիչներ, սպորտային ղեկավարներ, բժիշկներ, հոգեբաններ և այլք։ Այդ պատճառով էլ ապագա մարզիկի նախապատրաստումը պահանջում է ֆինանսական մեծ ներդրումներ։
Խնդիրներն ու նպատակները
Սպորտի հոգեբանության հիմնական նպատակն է մարզիկների և սպորտային թիմերի վարպետության և որակների ձևավորման օրինաչափությունների ուսումնասիրումը ր մարզման ու առաջնությունների նախապատրաստման հոգեբանական մեթոդների ստեղծումը։ Այս նպատակներին հասնելու համար պետք է լուծել հետևյալ կոնկրետ խնդիրները. ա) առանձին սպորտաձևերի առաջնությունների հոգեբանական վերլուծություն,
բ) մարզիկների վրա առաջնության ազդեցության բացահայտումը,
գ) առաջնությունների ընթացքում հաջող ելույթ ունենալու համար մարզիկի կամային հոգևոր և հոգեբանական որակների ուսումնասիրում,
դ) սպորտային կենցաղի և մարզման պայմանների հոգեբանական վերլուծություն։
ե) Սպորտային մարզումների արդյունավետության բարձրացման համար հոգեբանական պայմանների ստեղծում։ Սպորտի հոգեբանությունը ուղղված է բացահայտելու սպորտային վարպետության կատարելագործման մեխանիզմները և օրինաչափությունները, հատուկ գիտելիքների, պայմանների և վարժությունների տեղծման մկիջոցները, որոնք ապահովում են մարզիների կոլեկտիվ գործունեության հաջողությունը։
Աղբյուրներ
Կատեգորիա:Սպորտ Կատեգորիա:Կիրառական հոգեբանություն
Երեքը դուրս եկան անտառից
«Երեքը դուրս եկան անտառից» («Трое вышли из леса»), 1958 թվականի խորհրդային գեղարվեստական ​​ֆիլմ  ։
Սյուժե
Ֆիլմի սյուժեն հիմնված է դրամատիկ պատմության վրա, որը սկսվել է Հայրենական մեծ պատերազմի ժամանակ։ Պարտիզանական ջոկատի հրամանատարը առաջադրանքի կատարման է ուղարկում երեք մարտիկի՝ Յուլիա Տիտովային, Պավել Ստրոգանովին և Սերգեյ Կոշելևին։ Նրանց հեռանալուց կարճ ժամանակ անց պարտիզանական ջոկատն ամբողջությամբ ոչնչացվում է գերմանացի պատժիչների կողմից։ Պատերազմի ավարտից հետո պետական ​​անվտանգության մարմինները պարզում են, որ պարտիզանական ջոկատը ոչնչացվել է դավաճանության արդյունքում, որում կասկածվում է այդ երեք ողջ մնացած մարտիկներից մեկը։ Ծավալվում է բարդ հոգեբանական դրամա։ Թե՛ դեպքի հանգամանքները, թե՛ կասկածյալների ամուր բարոյական բնավորությունը վկայում են, որ նրանց մեջ դավաճան չի կարող լինել։ Հերոսներից յուրաքանչյուրը ոչ միայն ապացուցում է իր անմեղությունը, այլև մերժում է հանցագործությունն ընկերոջ վրա բարդելու բնական գայթակղությունը։ Ստուգման արդյունքում հետաքննությունը փակուղի է մտնում՝ գալով այն եզրակացության, որ այդ երեքի մեջ դավաճան չկա։ Ֆիլմի հեղինակները հայտնվել են անլուծելի երկընտրանքի առաջ, և նրանք ավելի լավ բան չեն գտել, քան դիմել հայտնի deus ex machina տեխնիկային։ Պարզվում է, որ բացի ֆիլմի երեք կերպարներից, եղել է ևս մեկը, որի մասին ոչ ոք չգիտեր, և հենց նա էլ իսկական դավաճանն է։
Ծանոթագրություններ
Կատեգորիա:Խորհրդային ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:1958 ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Խորհրդային սև-սպիտակ ֆիլմեր Կատեգորիա:Բնօրինակում անաղբյուր հոդվածներ
(8640) Ռիտաշուլց
(8640) Ռիտաշուլց (Ritaschulz), աստերոիդ աստերոիդների հիմնական գոտում։ Հայտնաբերվել է 1986 թվականի նոյեմբերի 6-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,749574 ա. մ., առավելագույնը մոտենում է 2,3737 ա. մ. հեռավորության վրա և հեռանում 3,1255 ա. մ. ։ Արեգակի շուրջ մեկ ամբողջական պտույտ է կատարում 1665,32 երկրային օրվա ընթացքում, իր ուղեծրով շարժվելով միջինում 0,216175 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,52° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արուկանիա (տարածաշրջան)
Արուկանիա (Región de la Araucanía), տարածաշրջան Չիլիում, երկրի առաջին մակարդակի վարչական միավորներից մեկը։ Վարչական կենտրոնն է Տեմուկո քաղաքը։ Տարածաշրջանը ղեկավարում է նախագահի կողմից նշանակված ինտենդանտը։
Աշխարհագրությունը և բնակչություն
Չիլիի Ազգային վիճակագրական ծառայության 2002 թվականին կատարված մարդահամարի տվյալներով տարածաշրջանում բնակվում է 869 535 մարդ, բնակչության խտությունը կազմում է 27, 31 մարդ/կմ²։
Սենտ Հիլայրի/Լանջի ազգային պարկ
Սենտ Հիլայրի/Լանջի ազգային պարկ (Parque Nacional de Saint-Hilaire/Lange), ազգային պարկ Բրազիլիայի Պարանա նահանգում։
Տեղագրություն
Պարկը գտնվում է Ատլանտյան անտառ բիոմում։ Ընդգրկում է 25․119 հա տարածք։ Այն ստեղծվել է 2001 թվականի մայիսի 23-ին և կառավարվում է Չիկո Մենդեսի անվան Կենսաբազմազանության պահպանության ինստիտուտի կողմից ։ Պարկը ներառում է Գուարատուբա, Մատինյուս, Մորրետիս ու Պարանագուա մունիցիպալիտետներից որոշ հատվածներ՝ Պարանա նահանգում։ Գտնվում է 10-1500 մետր բարձրության վրա։ Ազգային պարկը պարունակում է Գուարատուբայի բնապահպանական պահպանվող տարածքը ։
Շրջակա միջավայր
Պարկն ընդգրկում է Սեռա դա Պրատան, Պարանա նահանգի ծայր արևելյան լեռները և Սեռա դու Մարի ափամերձ լեռնային ենթաշրջանի մի մասը։ Լեռներն անցնում են հյուսիս-հարավ ուղղությամբ՝ պարկի հյուսիսային և արևելյան մասերում։ Ամենաբարձր գագաթը՝ Մոռո Գրանդեն, ծովի մակարդակից գտնվում է 1500 մետր բարձրության վրա։ Այս տարածքում տեղանքը բնութագրվում է մեծ հովիտներով և կտրուկ լանջերով, ընդհանուր առմամբ, ավելի կտրուկ քան 45 %-ը։ Պարկի հարավարևմտյան հատվածն ունի ավելի մեղմ տեղանք՝ 150 մետրից ցածր, որը մոտենալով Գուարատուբայի ծովածոցին հավաքում է գետային հովիտները։ Որպես ջրի կարևորագույն աղբյուր՝ Սեռա դա Պրատան ունի կենսական նշանակությունը։ Որակյալ լինելու հանգամանքով պայմանավորված՝ այստեղի ջուրն օգտագործվում է Գուարատուբա մունիցիպալիտետում՝ Կաբարակուարա քաղաքից մինչև Պարանագուա ընկած տարածություններում։ Ջրի մեծ մասը ջրատար առու է արևելքում՝ դեպի Ատլանտյան օվկիանոս, ծայր հարավում՝ Գուարատուբա ծովածոց։
Պարկի բուսականությունը ներառում է հարթավայրային խոնավ անտառ, խիտ լեռնային խոնավ անտառ և բարձրադիր մարգագետիններ։ Կան մեծ թվով մակաբույծներ, մասնավորապես՝ բրոմելներ ու խոլորձներ։ Երկրորդային աճ հիմնականում նկատվում է ցածրադիր վայրերում, որտեղ մարդկային միջամտությունը հասնում է առավելագույնի։ Այստեղ աճում են շարք վտանգված բուսատեսակներ, այդ թվում՝ Euterpe edulis, Ocotea catharinensis և այլն։ Սեռա դա Պրատայում տարածված Brachycephalus izecksohni տեսակի գորտը էնդեմիկ կենդանատեսակ է։
Պահպանություն
Տարածված տեսակներից են՝ պուման (Puma concolor), կարմրապոչ ամազոնը (Amazona brasiliensis), Stymphalornis acutirostris, ճայը (Tigrisoma fasciatum) և այլն ։
Աղբյուրներ
Կատեգորիա:Կատեգորիա ԲՊՀՄ II Կատեգորիա:Բրազիլիայի ազգային պարկեր
Սլիվարովո
Սլիվարովո (Сливарово), գյուղ Բուլղարիայի Բուրգասի մարզում։ Վարչականորեն մտնում է Մալկո Տիրնովոյի համայնքի կազմի մեջ։ Համայնքի կենտրոն Մալկո Տիրնովո քաղաքից գտնվում է 12 կմ դեպի արևելք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 11 մարդ, բնակչությունում գերակշռողը բուլղարներն են ։
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Օմար Նաբեր
Օմար Քրիմ Նաբեր (Omar Naber; ), սլովենացի երգիչ։ 2005 և 2017 թվականների « Եվրատեսիլ » երգի մրցույթում Սլովենիայի ներկայացուցիչն է եղել։
Կենսագրություն
Օմար Նաբերը լայնածավալ հայտնիթյուն է ստացել 2004 թվականի դեկտեմբերի 5-ին հաղթելով «Bitka talentov» երիտասարդ տաղանդերի շոուին ։ Նույն տարվա վերջում կայացել է իր առաջին երգի՝ «Vse, kar si želiš», ներկայացումը ։ 2005 թվականին ընդունել է «EMA» ազգային մրցույթի  մասնակցությունը։ «Stop» սլովեներեն երգը իրեն հաղթանակ է բերել և հնարավորություն է տվել ներկայանալ « Եվրատեսիլ 2005 երգի մրցույթին »։ Մրցույթի կիսաեզրափակչում Օմարը ստացել է 69 բալ, և զբաղեցրել է 12-րդ տեղը, եզրափակիչ չի անցել։ 2005 թվականի փետրվարին ձայնագրել է իր առաջին ալբոմը՝ «Omar»։ 2011 թվականին նա նորից պայքարել է «Եվրատեսիլի»  ուղեգրի համար։ «EMA» ազգային կոնկուրսի համար նա պատրաստել է «Bistvo skrito je očem» երգը, բայց եզրափակչի մասնակիցների շարքում չի հայտնվել։ 2012 թվականի մայիսին Օմարը մտել է ազգային ժյուրիի կազմի մեջ, որոնք գնահատել են « Եվրատեսիլ 2012 երգի մրցույթ »-ի մասնակիցների ելույթները ։ Սեպտեմբերին նա ընդունել է «Slovenska popevka» մրցույթի 50-ամյակի մասնակցությանը։ «Sedem dni» երգի երաժշտությունը Օմարը ինքն է գրել, տեքստը՝ Թինա Մուցը (Tina Muc), իսկ գործիքավորումը՝ Լոիզե Քրաինչանը (Lojze Krajnčan) ։ Վիճակագրության արդյունքով երգիչին 10-րդ տեղն է բաժին ընկել՝ ելույթ ունենալու համար։ Հեռուստադիտողի քվեների ավարտից հետո հայատարարել են հաղթողներին, նրանք էին Նուշա Դերենդան և Մարկո Վոզելը (Marko Vozelj)՝ «Naj nama sodi le nebo» երգով, Օմարը զբաղեցրել է նախավերջին 13 տեղը  ։
Ծանոթագրություն
<references group="" responsive="1">
Աստոն Վիլլա
Աստոն Վիլլա ֆուտբոլային ակումբը անգլիական պրոֆեսիոնալ ֆուտբոլային ակումբ է, որը մասնակցում է Չեմպիոնշիպին։ Ակումբը ներկայացնում է Բիրմինգհեմ քաղաքը։
Պատմություն
Ակումբը հիմնադրվել է 1874 թվականին և 1897 թվականից խաղում է իր ներկայիս գլխավոր մարզադաշտում՝ Վիլլա Պարկում։ Աստոն Վիլլան 1888 թվականին եղել է Ֆուտբոլի Լիգայի հիմնադիր անդամների շարքում։ Թիմը 1992 թվականից մինչև հիմա անդամակցում է նաև Պրեմիեր լիգային։ Ակումբը երկար ժամանակ տնօրինել է նրա նախկին սեփականատեր և նախագահ Դոգ Էլլիսը, սակայն 2006 թվականից ակումբի լիակատար հսկողության պարտականությունները ստանձնեց Ռենդի Լերները։
Այն համարվում է Անգլիայի հնագույն և առավել հաջողակ ֆուտբոլային ակումբներից մեկը, որը 7 անգամ հաղթել է Առաջին Դիվիզիոնի Առաջնությունում և յոթ անգամ էլ՝ Անգլիայի Գավաթում։ Վիլլան նվաճել է նաև 1981-82 թվականների Եվրոպայի գավաթը. ակումբն այն 5 անգլիական ակումբների շարքում է, որոնք հաղթություն են ունեցել այժմ այսպես կոչվող ՈՒԵՖԱ-ի Չեմպիոնների Լիգայում։Աստոն Վիլլան ունի չորրորդ ամենաբարձր տիտղոսը, որը երբևէ ձեռք է բերվել անգլիական ակումբների կողմից։ Նրանք ուժեղ մրցակցության մեջ են տեղական Բիրմինգհեմ Սիթի ակումբի հետ։ Աստոն Վիլլայի և Բիրմինգհեմ Սիթի ակումբի միջև մրցակցային հանդիպումները սկսվել են դեռևս 1879 թվականից։
Ակումբի ավանդական գույներն են երկնագույն թևերով բորդո շապիկները, սպիտակ շորտերը և երկնագույն գուլպաները։ Ակումբի ավանդական նշանն է՝ ետևի թաթերի վրա կանգնած ոսկեգույն առյուծը բաց կապույտ ֆոնի վրա, իսկ առյուծի տակ գրված է ակումբի կարգախոսը՝ «Պատրաստված». այս նշանի փոփոխված տարբերակն ընդունվել է 2007 թվականին։
Նվաճումներ
Աստոն Վիլլան հաղթել է բազմաթիվ խաղարկություններ թե ազգային թե միջազգային ասպարեզում։ Նրանց վերջին նվաճումն էր 1996 թվականի Ֆուտբոլային լիգայի գավաթը։
Արտաքին հղումներ
Աստոն Վիլա Կատեգորիա:Ֆուտբոլի Անգլիայի գավաթակիրներ Կատեգորիա:Անգլիայի Պրեմիեր լիգայի ակումբներ
Only When I Lose Myself
«Only When I Lose Myself» (թարգմ․՝ «Միայն երբ ես կորցնում եմ ինձ»), բրիտանական Depeche Mode խմբի երգը։ Թողարկվել է 1998 թվականի սեպտեմբերի 7-ին որպես ոչ ալբոմային սինգլ՝ «The Singles 86>98» հավաքածուի սատարման համար։ Խմբի 35-րդ պաշտոնական սինգլն է։ Երգն զբաղեցրել է 17-րդ հորիզոնականը բրիտանական ազգային սինգլ-չարթում։
Սինգլի մասին
Խմբի առաջին ոչ ալբոմային սինգլն է «It' s Called a Heart» թողարկումից ի վեր, որը թողարկվել է 1985 թվականին, և սինգլներից մեկը, որոնք ունեն երկու զույգ սահմանափակ թողարկումներ (L12/LCD Bong և XL12/XLCD Bong, մյուս նման սինգլներն են՝ «Enjoy the Silence» և «In Your Room»)։
Երաժշտական տեսահոլովակ
«Only When I Lose Myself» երգի տեսահոլովակը նկարահանել է ռեժիսոր Բրայան Գրիֆինը, որը նախկինում համագործակցել է խմբի հետ որպես լուսանկարիչ, ինչպես նաև ձևավորել է խմբի առաջին հինգ ալբոմների շապիկները։ Տեսահոլովակում օգտագործվում է երգի հատուկ խմբագրությունը, որտեղ բացակայում են վերջին կրկներգը և գործիքային աուտրոն (ինչպես ռադիո տարբերակում), բայց միևնույն ժամանակ առկա է գործիքային ինտրո, որը ռադիոտարբերակում բացակայում է։
Արտաքին հղումներ
Կատեգորիա:Դեփեշ Մոդի սինգլներ
Կորնուդելյա դե Մոնսան
Կորնուդելյա դե Մոնսան (Cornudella de Montsant), մունիցիպալիտետ Իսպանիայում։ Մտնում է Տառռագոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Պրիոռատ շրջանի կազմում։ Տարածքը զբաղեցնում է 63,11 կմ²։ Բնակչությունը՝ 1028 մարդ ( 2010 թվականի տվյալներով)։
Կատեգորիա:Իսպանիայի բնակավայրեր
Նիտրոմիացություններ
Նիտրոմիացություններ այն նյութերն են, որոնք պարունակում են նիտրո խումբ՝ NO2, որի ազոտի ատոմն անմիջապես միացած է ածխածնի ատոմի հետ։ O-նիտրոմիացությունները և N-նիտրոմիացությունները բաժանվում են առանձին դասերի՝ նիտրոեսթերներ (օրգանական նիտրատներ) և նիտրոամիններ ։
Նիտրոմիացություններ են նիտրոմեթանը՝ CH3-NO2, նիտրոէթանը՝ C2H5-NO2 և այլն։ Նրանք ազոտային թթվի էսթերների իզոմերներն են, եռում են ավելի բարձր ջերմաստիճաններում։ Վերականգնելիս նիտրոմիացությունները փոխարկվում են ամինների, իսկ ազոտային թթվի էսթերները վերականգնելիս ստացվում են ալկոհոլներ և ամոնիակ՝
Անվանակարգ
Կախված R ռադիկալի կառուցվածքից, տարբերվում են ալիֆատիկ (սահմանային և ոչ սահմանային), ացիկլիկ արոմատիկ և հետերոցիկլիկ նիտրոմիացություններ։ Ըստ ածխածնի ատոմի բնույթի, որի հետ կապված է նիտրոխումբը, տարբերվում են՝ առաջնային, երկրորդային և երրորդային նիտրոմիացություններ։
Նիտրոխմբի կառուցվածք
Նիտրոմիացության մոլեկուլում ազոտի ատոմը միացած է թթվածնի յուրաքանչյուր ատոմի հետ կրկնակի կապով, ապա նիտրոմիացության էլեկտրոնային բանաձևը կհասնի օկտետի կանոնին, ազոտի ատոմը շրապատված կլինի տասը էլեկտրոններով։
Ազոտի ատոմը և թթվածինը գտնվում են sp2 հիբրիդային վիճակում, իսկ կապերը N-O՝, կապի երկարությունը 0,122 նմ, O-N-O անկյունը՝ 127°, C-N կապի երկարություն՝ 0,147 նմ։
Ստացում
Մ. Ի. Կոնովալովը (1886) հայտնագործեց, որ ճարպային շարքի նիտրոմիացություններ կարող են ստացվել սահմանային ածխաջրածինները նոսր ազոտական թթվի հետ փակ խողովակներում մինչև 130-140° տաքացնելով.
Ֆիզիկական հատկություններ
Նիտրոպարաֆինների ստորին հոմոլոգները անգույն հեղուկներ են, ունեն դուրեկան հոտ, լուծվում են սպիրտներում և եթերի հետ։ Նրանք չեն անցկացնում էլեկտրական հոսանք, ջրում վատ լուծելի են և չեզոք նյութեր են։ Սակայն առաջնային և երկրորդային նիտրոմիացությունները դանդաղ լուծվում են կծու ալկալիների լուծույթներում, որի ժամանակ տեղի է ունենում ալկալու չեզոքացում։
Քիմիական հատկություններ
Առաջնայի և երկրորդային նիտրոմիացությունների մոլեկուլներում նիտրո խմբին միացված ածխածնի ջրածինը ընդունակ է մետաղներով տեղակալվելու։ Այսպես՝ եթե նիտրոէթանի C2H5-NO2 և նատրիումի էթիլատի սպիրտային լուծույթները խառնենք իրար, ապա կառաջանա բյուրեղային նստվածք, որը կունենա C2H4NaNO2 բաղադրությունը։
Այս մետաղական ածանցյալները ջրում հեշտ են լուծվում։ Ըստ էլեկտրահաղորդականության նրանց ջրային լուծույթում լավ դիսոցվում են և լակմուսի նկատմամբ առաջացնում են չեզոքացման ռեակցիաներ, այսինքն ուժեղ թթուների աղեր են։ Նիտրոմիացությունների թթվային ձևին հաճախ անվանում են իզոնիտրոմիացություններ։ Մետաղական ածանցյալին թթու անվանելիս առաջանում է թթվյին ձևը, որը իզոմերվում է չեզոք նիտրոմիացության։
Ճիշտ նույն երևույթը տեղի է ունենում երկրորդային նիտրոմիացությունների մոտ։ Նրանք ևս կարող են ռեակցիայի մեջ մտնել երկու տաուտոմեր ձևերով։
Ներկայացուցիչներ
Կիրառվում են ներկանյութերի, դեղերի, պայթուցիկ նյութերի արտադրությունում։
Գրականություն
Կատեգորիա:Նիտրոմիացություններ
Սուձի Նակամուրա
Սուձի Նակամուրա, ճապոնացի և ամերիկացի ֆիզիկոս, Կապույտ լուսադիոդի գյուտարար, 2014 թվականի Ֆիզիկայի Նոբելյան մրցանակակիր (2014) , ներկայումս աշխատում է Սանտա Բարբարայի Կալիֆոռնիայի համալսարանում ։
Կարիերա
1977 թվականին ավարտել է Տոկուսիմայի համալսարանը՝ ստանալով էլեկտրոնիկայի ճարտարագիտության որակավորում։ 1979 թվականին պաշտպանել է նույն մասնագիտությամբ մագիստրոսի կոչում։ 1979 թվականին սկսել է աշխատել Տոկուսիմայի «Nichia Chemical Industries» ընկերությունում։ 1993 թվականին սկսել է արտադրել գալիումի նիտրիդի վրա հիմնված առաջին բարձր պայծառության կապույտ լուսադիոդները։ 1994 թվականին ստացել է Տոկուսիմայի համալսարանի ճարտարագիտության գիտության թեկնածուի կոչում։ 1999 թվականին թլթել է Նիչիա կորպորացիան և դարձել Սանտա Բարբարայի Կալիֆոռնիայի համալսարանի պրոֆեսոր։ 2003 թվականից անդամկցում է ԱՄՆ ճարտարագիտական ազգային ակադեմիային ։
2001 Նակամուրան դատի է տվել Նիչիայի նախկին գործատուին՝ վիճարկելով հայտնագործության բոնուսը, որը սկզբում կազմել է ընդամենը 20,000 իեն (≈ 180 ԱՄՆ դոլար)։ Թեև Նակամուրան առաջին դատավարության ժամանակ ի սկզբանե շահել է 20 միլիարդ իեն (≈ $180 միլիոն) վճարումը, Նիչիա ընկերությունը բողոքարկել է, և 2005 թվականին կողմերը համաձայնել են 840 միլիոն ¥ (≈ 9 միլիոն դոլար) գումարի վրա, որն այն ժամանակ ամենամեծ բոնուսն էր։ որ վճարվել է ճապոնական ընկերության կողմից։
Ծանոթագրություններ
Կատեգորիա:Ճապոնացի նոբելյան մրցանակակիրներ Կատեգորիա:Ամերիկացի նոբելյան մրցանակակիրներ Կատեգորիա:Ճապոնացի ֆիզիկոսներ Կատեգորիա:Ամերիկացի ֆիզիկոսներ Կատեգորիա:Ամերիկացի գյուտարարներ Կատեգորիա:Ամերիկացի ճարտարագետներ Կատեգորիա:Ճապոնացի գիտնականներ Կատեգորիա:Ամերիկացի գիտնականներ Կատեգորիա:Տեխնիկական գիտությունների դոկտորներ Կատեգորիա:21-րդ դարի ճապոնացիներ Կատեգորիա:20-րդ դարի ճապոնացիներ Կատեգորիա:20-րդ դարի ֆիզիկոսներ Կատեգորիա:Ֆիզիկոսներ այբբենական կարգով
Սիդբար Յու
Սիդբար Յու (Сыдбарь-Ю), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Ենդի Յու գետի ձախ ափին՝6 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Կազակ Բուլանովի ալրաղաց
Կազակ Բուլանովի ալրաղաց (Мельница казака Буланова), ՌԴ Դոնի Ռոստովի Ազով քաղաքի XX դարի արդյունաբերական ճարտարապետության պահպանված եզակի համալիրներից մեկը ։
Պալագորիո
Պալագորիո (Pallagorio), համայնք Իտալիայում, գտնվում է Կալաբրիա մարզի Կրոտոնե գավառում ։
Կազակ Բուլանովի ալրաղաց
Պատմություն
Ալրաղացը կառուցվել է 1905 թվականին Գիմնազիչեսկայա փողոցի (այժմ` Խաղաղության փողոց) և Կիրսանովսկայա նրբանցքի (այժմ` Զոյա Կոսմոդեմյանսկայայի պողոտա) խաչմերուկում։ Բայց որպես մասնավոր սեփականություն նրա մասին առաջին հիշատակումը վերաբերում է 1912 թվականին։ Շենքը պատկանել է կազակ Ն. Ն. Բուլանովին ։
1925 թվականին ալրաղացի տարածքում շոգեմեքենա տեղակայելու համար կառուցվել է միահարկ շենք ։
Պալագորիո
Բնակավայրում հովանավորը համարվում է Հովհաննես Մկրտիչը։ Տոնակատարությունը արվում է հունիսի 24-ին։
Կազակ Բուլանովի ալրաղաց
Պատմություն
Հայրենական մեծ պատերազմի տարիներին ալրաղացը մասնակիորեն քանդվել և կողոպտվել է։ Վերականգնողական աշխատանքներն ավարտվել են 1952 թվականին ։
Պալագորիո
Ծանոթագրություններ
Կատեգորիա:Իտալիայի բնակավայրեր
Կազակ Բուլանովի ալրաղաց
Պատմություն
Նոր ալրաղացի կազմում են տարբեր ժամանակահատվածների (1950-1980 թվականների) երեք տեսակի շինություններ։ Ալրաղացային համալիրի գերիշխող տարր է հենց ալրաղացն է։ Շենքի արևմտյան ճակատին (Խաղաղության փողոցի կարմիր գծի երկայնքով) հարում է երկհարկանի աղյուսե շինություն։ Հյուսիսային ճակատի կողմից գտնվում է մեքենասրահի միահարկ աղյուսե շենքը, որն ունի բարդ հատակագիծ։ Ալրաղացի ճակատի գեղարվեստական ձևավորման մեջ առկա են կոմպոզիցիոն հնարքներ և ճարտարապետական դեկոր, որոնք բնորոշ են էկլեկտիզմի ռացիոնալիզատորական ուղղությանը` աղյուսային ոճին ։
2000 թվականին Ռոստովի մարզի վարչակազմի որոշմամբ հուշարձանը ստացել է տեղական նշանակության հուշարձանի կարգավիճակ և անցել պետական պահպանության տակ ։
Ծանոթագրություններ
Կատեգորիա:Ռուսաստանի մշակութային ժառանգություն Կատեգորիա:Ռոստովի մարզի շենքեր և կառույցներ Կատեգորիա:Ռոստովի մարզի տեսարժան վայրեր
(186) Կելուտա
(186) Կելուտա (Celuta), աստերոիդ աստերոիդների հիմնական գոտում։ Հայտնաբերվել է 1878 թվականի ապրիլի 6-ին Պրոսպեր Անրիի կողմից Փարիզում ։
Ըստ Տոլենի սպեկտրալ դասակարգման պատկանում է S դասին ։